কয়েক বছর যাবৎ পলু পালনের ফাল্গুনী বন্দে ও বৈশাখী বন্দে (পলু চাষের ঋতুকে ‘বন্দ’ বলা হয় বাংলায়) এক ধরনের রোগে আক্রান্ত হচ্ছে পলু। পলু তুঁতপাতা খাওয়া বন্ধ করে দিচ্ছে এবং ক্রমশ নিস্তেজ হয়ে ফুলে গিয়ে মারা যাচ্ছে। অনেক চাষি এই কারণে অত্যন্ত দুরবস্থার সম্মুখীন। পশ্চিমবঙ্গে এখন উন্নত প্রজাতির (বাইভলটাইন) পলু চাষ হয়ে থাকে। এতে ১০০ পলুর ডিমে প্রায় ৫০-৫৫ কেজি রেশম গুটি পাওয়া যায়। অনেক চাষিই সরকারি অফিস থেকে ডিম নিয়ে এসে পলু পালন করে রেশম গুটি তৈরি করেন এবং তা বাজারে বিক্রি করে যা উপার্জন করেন, তা তাঁর সারা বছরের রোজগার।